La Spitalul Sfântul Pantelimon din Capitală, angajatele au atras atenția asupra condițiilor improprii în care trebuie să se schimbe și chiar trebuie să livreze mâncarea pacienților din saloane.
Potrivit unei filmări, fecale care curg dintr-o țeavă spartă la subsol ar ajunge în mâncarea pacienților, potrivit Știripesurse.ro.
Angajații circulă pe un culoar deasupra căruia sunt mai multe țevi defecte. Mai grav este că prin acea zonă este transportată în fiecare zi mâncarea care ajunge la pacienți, în oale transportate cu căucioarele.
"Suntem la Spitalul Pantelimon, la subsol. Uitați în ce condiții ne putem schimba. În fiecare dimineață îmi curge apă în cap din această conductă, în fiecare zi când vin la muncă, iar fetele trec cu masa pe aici și pică în oale, niște pipi, și ne pică în cap, în fiecare dimineață. Astea sunt condițiile noastre, poate vede și cine să facă, să rezolve această problemă", precizează una dintre angajatele spitalului pe filmare.
O colegă o contrazice dând de înțeles că nu este prima situație de acest fel, iar defectele de la țevi nu sunt o problemă recentă.
"Cine să repare, tata mare?! Las să ne pice c....t d-ăsta în cap", spune o altă femeie.